**Projekts „ Pieaugušo izglītības speciālistu kompetences pilnveide līderības un inovāciju veicināšanai”**

Projekts tiek īstenots Eiropas Savienības “Erasmus +” programmas 1. pamatdarbības – pieaugušo izglītības sektorā.

**Projekta mērķis** - sniegt iespēju Zemgales reģiona kompetenču attīstības centra (ZRKAC) speciālistiem izglītoties un pilnveidot savu profesionalitāti, apgūstot jaunas zināšanas un pilnveidojot kompetences pieaugušo izglītības organizēšanā un vadīšanā.

**Projekta aktivitātes:**

1. viena ZRKAC speciālista līdzdalība starptautiskos profesionālās pilnveides kursos “Atbalsts nākotnes līderu un inovatoru izaugsmei” (Kipra);
2. divu ZRKAC speciālistu pieredzes apmaiņas vizīte Lirijas pašvaldības pieaugušo izglītības iestādes centrā (Spānija).

Plānotais projekta ieviešanas laiks: 2017.gada jūlijs – 2018.gada jūnijs.

**Projekta rezultāti:**

1. Projekta rezultātā tiks pilnveidota ZRKAC speciālistu profesionālā kompetence, lai ieviestu jauninājumus iestādes darbībā:

1.1. papildinātas zināšanas un gūta starptautiska pieredze apmācību organizēšanā un nepieciešamā atbalsta nodrošināšanai līderības prasmju pilnveidošanai;

1.2. gūta plašāka izpratne par citu Eiropas valstu pieredzi mūžizglītības principu ieviešanā praksē, pieaugušo izglītības organizācijā un pārvaldībā;

1.2. izzināta citu valstu pieredze pieaugušo (īpaši, kuriem ir zemas prasmes, un kas nāk no mazāk labvēlīgas vides, tostarp nesen ieradušos migrantu) iesaistīšanā izglītības pasākumos un sabiedriskajā dzīvē,

2. Nodibināti kontakti turpmākai sadarbība ar pieaugušo izglītības iestādēm citās Eiropas valstīs.

Projekta budžets ir 4874, 00 *euro,* kas tiek 100% apmērā segts no projektam piešķirtā ES finansējuma.